Jabarkan Kegunaan dari Syelek dalam bahasa melayu

Kebanyakan piring hitam dihasilkan daripada sebatian syelek pada ketika dahulu sebelum penemuan vinil. Sebanyak 18,000 tan syelek telah digunakan untuk menghasilkan 260 juta piring hitam untuk pasaran Eropah dari tahun 1921 hingga 1928. Terdapat anggaran bahawa separuh dariapda bekalan syelek dunia digunakan untuk piring hitam pada tahun 1930an. Kegunaan sebegini begitu umum sehingga tahun 1950an dan berterusan hingga ke tahun 1970an di negara-negara lain bukan Barat.

Ia turut digunakan untuk pebagai kegunaan lain seperti:

melekapkan spesimen serangga untuk tujuan pemerhatian atau pertunjukan, dalam bentuk gel pelekat yang mengandungi 75% alkohol etil.

memberi penamapakan yang menyinar dan berseri dalam buah sitrus seperti limau dan oren apabila dicampurkan bersama lilin.

sebagai bahan pengikat dalam dakwat India.

dalam campuran piroteknik bunga api sebagai bahan api bersuhu rendah yang membolehkan penghasilan warna-warna biru dan hijau yang lebih 'tulen' - di mana warna-warna tersebut sukar diperolehi daripada campuran bahan api yang lain.

dalam bidang kosmetik: syelek yang dicmpurkan dalam bentuk gel bersama bahan penggilap kuku biasa merupakan bahan merawat kuku yang lebih cantik dan tahan lama berbanding penggilap kuku biasa. Proses ini mengambil tiga langkahyang turut disertakan rawatan cahaya ultraungu. Pembuangan syelek daripada kuku mengambil masa 15 minit.